เร่งระบายน้ำท่วม ต.ปากแคว จ.สุโขทัย 
วันนี้ (17 ก.ย.2559) ผู้สื่อข่าวรายงานความคืบหน้าสถานการณ์น้ำท่วม จ.สุโขทัยว่า รายงานว่า สถานการณ์น้ำท่วมใน ต.ปากแคว อ.เมืองสุโขทัย จ.สุโขทัย ซึ่งเป็นพื้นที่รับน้ำต่อมาจาก อ.ศรีสำโรง ขณะนี้ระดับน้ำค่อยๆลดลงอย่างต่อเนื่อง แต่ยังมีน้ำท่วมขังอยู่หลายจุด โดยนายบุญเสริม เชยวัดเกาะ นายก อบต.ปากแคว นำเครื่องสูบน้ำมาระบายน้ำออกจากวัดปากแควขณะที่ สถานการณ์น้ำท่วมใน อ.ศรีสำโรง เริ่มเข้าสู่ภาวะปกติ นายธนพงษ์ บุญเรือง นายอำเภอศรีสำโรง สั่งให้หน่วยงานท้องถิ่นเร่งตรวจสอบความเสียหายทั้งพื้นที่เกษตรและบ้านเรือนประชาชน รวมทั้งเร่งซ่อมแซมส่วนที่มีน้ำรั่วเพื่อเตรียมรับมือหากมีฝนตกหนักในพื้นที่ตอนเหนือของจังหวัดสุโขทัย ขณะที่ชาวบ้านเร่งทำความสะอาดบ้าน แต่บางส่วนยังรอให้หน่วยงานเข้าช่วยเหลือ โดยขณะนี้อยู่ระหว่างการสำรวจความเสียหายนอกจากนี้ หลังระดับน้ำท่วมลดลงอย่างต่อเนื่องทั้งหน่วยงานทั้งภาครัฐและภาคเอกชนได้จัดทำแผนบูรณการฟื้นฟูพื้นที่ที่ได้รับความเสียหาย พร้อมทั้งเตรียมมาตรการรองรับถ้าเกิดปัญหาน้ำท่วมอีกครั้ง โดยจะมีกิจกรรมบิ๊กคลีนนิ่งเดย์ในวันจันทร์นี้ (19 ก.ย.) เพื่อทำความสะอาดหลังถูกน้ำเข้าท่วมตัวเมือง
สถานการณ์น้ำท่วมใน ต.ปากแคว อ.เมืองสุโขทัย จ.สุโขทัย ซึ่งเป็นพื้นที่รับน้ำต่อมาจาก อ.ศรีสำโรง ขณะนี้ระดับน้ำค่อยๆลดลงอย่างต่อเนื่อง แต่ยังมีน้ำท่วมขังอยู่หลายจุด โดยนายกอบต.ปากแคว นำเครื่องสูบน้ำมาระบายน้ำออกจากวัดปากแคว 